Do sad ste naučili crtati jednakokračan i jednakostraničan trokut.

Danas ćete naučiti kako crtamo pravokutni trokut.

Otvorite udžbenik na 66.str. i riješite rubriku ZNAM.

Potom promotrite zadatak ispod.

Promotri nacrtani trokut. Kakav kut ima taj trokut pri vrhu A? Naravno, pravi kut.

Trokut koji ima jedan pravi kut i dva šiljasta kuta zovemo PRAVOKUTAN TROKUT.

Nacrtat ćemo pravokutni trokut s duljinom stranica uz pravi kut 2cm i 3cm.

1. Najprije nacrtamo pravi kut s vrhom u točki A (to ste dosad već naučili)
2. U razmak šestara uzmemo duljinu 2cm. Šestar zabodemo u vrh A i na jednom kraku označimo točku B.
3. Zatim u razmak šestara uzmemo duljinu 3cm. Šestar zabodemo u vrh A i na drugom kraku označimo točku C.
4. Na kraju spojimo dobivene točke i dobijemo treću stranicu trokuta.

Zapišite u svoju bilježnicu:

PRAVOKUTAN TROKUT

CRTANJE PRAVOKUTNOG TROKUTA

Prema uputama nacrtajte taj pravokutan trokut i označite im vrhove.

PRAVOKUTAN TROKUT je trokut koji ima pravi kut.

Nakon toga, riješite 67.str. u udžbeniku, a potom i 58.str. u ZZ.